သုတ်ႉထပႃႇၸိတ်ႈ 82

#ဢမ်ႇလီလၢတ်ႈၵႂၢမ်း ပႅတ်ႉလႅၼ်ယဝ်ႉ။
#ဢမ်ႇလီလၢတ်ႈၵႂၢမ်းလႃႇ ၵႂၢမ်းၵိၼ်ႇ– ၵႂၢမ်းၸူၵ်ႉၸႂ် ယဝ်ႉ။
#ဢမ်ႇလီၵဝ်းၶျေႃးရႁၢၼ်းၽိတ်းၵၼ်။
#ဢမ်ႇလီၶျပၼ်လိၵ်ႈ ဢၼ်ဝႃႈႁူမ်ႈပုၵ်ႈ ၵႃႈတီႈၸဝ်ႈ သၢင်ႇ၊ ၵူၼ်းႁိူၼ်း။
#ဢမ်ႇလီႁူမ်ႈၼွၼ်း ၵျွင်းလဵဝ်ၵၼ် တင်းၸဝ်ႈသၢင်ႇ ၵူၼ်းႁိူၼ်းၶဝ် လိူဝ်သေသွင်ၶိုၼ်း သၢမ်ၶိုၼ်း ယဝ်ႉ။
#ဢမ်ႇလီႁူမ်ႈၼွၼ်းၵျွင်းလဵဝ်ၵၼ် တၢင်းမႃႇတုၵႃႇ ယိင်းၶဝ် လႄႈသတ်းတူဝ်မႄႈသေၶိုၼ်းယဝ်ႉ။
#ဢမ်ႇလီႁေႃးတြႃးပၼ်တၵႃႇယိင်းၶဝ် ဢၼ်ဢမ်ႇ မီးၵူၼ်းၸၢႆးၶဝ်ယူႇၸွမ်း လိူဝ်သေႁႃႈႁူၵ်းၶေႃႈ ယဝ်ႉ။
#သၢၼ်ႇမၢၵ်ႈၽူဝ်ႇဢၼ်ႁဝ်းလႆႈၼၼ်ႉ ဢမ်ႇလီ ဢဝ်လၢတ်ႈၼႄၸဝ်ႈသၢင်ႇ၊ ၵူၼ်းႁိူၼ်းၶဝ်ယဝ်ႉ။
#သင်ႇၶႃႇတိသိၵ်ႈဢႃႇပၢတ်ႈ ဢၼ်ရႁၢၼ်းသေပႃး ထုၵ်ႇမႅၼ်ႈၼၼ်ႉ– ဢမ်ႇလီဢဝ်လၢတ်ႈၼႄ တီႈ ၸဝ်ႈသၢင်ႇ၊ ၵူၼ်းႁိူၼ်းၶဝ်ယဝ်ႉ။
#လိၼ်လၢႆလၢႆ ဢၼ်ဢမ်ႇလေႃးသင်ၼၼ်ႉ ဢမ်ႇ လီၶုတ်း၊ ဢမ်ႇလီၸႂ်ႉပိူၼ်ႈၶုတ်း။
#တူၼ်ႈမႆႉ ယိူဝ်ႈယႃႈ ဢၼ်လိပ်းၶဵဝ်ယူႇၼၼ်ႉ ဢမ်ႇလီယ ဢမ်ႇလီၽၼ်း။
#ပိူၼ်ႈထၢမ်မဵဝ်းၼိုင်ႈ ၵႂႃႇလၢတ်ႈမဵဝ်းၼိုင်ႈ– ဢမ်ႇ ၼၼ်– သမ်ႉယူႇယဵၼ်ယဵၼ်ပႅတ်ႈ ၸိူဝ်းၼၼ်ႉ ဢမ်ႇလီႁဵတ်း။
#လၢတ်ႈၵႂၢမ်း– သႄႉပၢၵ်ႇၼႃႈ သႄႉဝၢႆးလင်ၸိူဝ်း ၼၼ်ႉ ဢမ်ႇလီလၢတ်ႈယဝ်ႉ။
#ၶူဝ်းသိူဝ်ႇၶွင်သင်ႇၶႃႇၼၼ်ႉ ဢမ်ႇလီၵႂႃႇသိူဝ်ႇတီႈ ၵၢင်ပၢင်ႇ ငဝ်ႈမႆႉသေ ဢမ်ႇလၢတ်ႈၽႂ်သေ ၵႂႃႇပႅတ်ႈ ဢမ်ႇၵဵပ်းဝႆႉၶိုၼ်းၼၼ်ႉ ဢမ်ႇလီႁဵတ်း။
#ၶူဝ်းသိူဝ်ႇၶွင်သင်ႇၶႃႇၼၼ်ႉ ဢဝ်သိူဝ်ႇၼႂ်းၵျွင်း သေ ဢမ်ႇလၢတ်ႈၽႂ်သေၵႂႃႇပႅတ်ႈ ဢမ်ႇၵဵပ်းဝႆႉၶိုၼ်းၼၼ်ႉ ဢမ်ႇလီႁဵတ်း။
#ၶႂ်ႈႁႂ်ႈ ပိူၼ်ႈလႆႈယူႇၵႅပ်ႈသေ– ၵႂႃႇၽိုတ်ႉယူႇၼင်ႈ တီႈၸဝ်ႈဢၼ်ၽႅဝ်ဢွၼ်တၢင်း ၸဝ်ႈဢၼ်ဝႃႇယႂ်ႇ ၵုင်ႇယႂ်ႇ သၢင်ႉသုင်သေၸဝ်ႈၵဝ်ႇၼၼ်ႉ ဢမ်ႇလီ ႁဵတ်း။
#ရႁၢၼ်း ၸဝ်ႈဢၼ်ဢမ်ႇမီးဢႃႈပႅတ်ႈတၢင်းၽိတ်း သင်ၼၼ်ႉ ဢမ်ႇလီလိုပ်ႈဢွၵ်ႇ ဢမ်ႇလီၸႂ်ႉပိူၼ်ႈ လိုပ်ႈဢွၵ်ႇၼႂ်းၵျွင်းသင်ႇၶိၵယဝ်ႉ။
#ၵျွင်းသင်ႇၶိၵ ဢၼ်မႂ်ႇသွင်ထၢပ်ႈ ဢၼ်ထၢပ်ႈၼိူဝ် ပႆႇလႆႈသိူဝ်ႇသေ ႁဵတ်းၵူႇတၢင်ႇ– တၢင်ႇဝႆႉၼၼ်ႉ ဢမ်ႇလီမိူဝ်းယူႇၼင်ႈၼွၼ်းယဝ်ႉ။
#ၵျွင်းလူင်ဢၼ်ႁဵတ်းသွင်သၢမ်ထၢပ်ႈၼၼ်ႉ– ဢမ်ႇ လီၵႂႃႇၸုၵ််း တီႈမီးယိူဝ်ႈယႃႈလိပ်းၶဵဝ်ၶူဝ်းသူၼ် ပိူၼ်ႈသေ ၶိုင်ပွင်ၸိၸမ်ႈယဝ်ႉ။
#ၼမ်ႉဢၼ်မီးမူင်ႈမႅင်းၼၼ်ႉ ဢမ်ႇလီဢဝ်ထွၵ်ႇသႂ်ႇ တီႈၼိူဝ်ယိူဝ်ႈယႃႈ လိၼ်ဢၼ်ဢမ်ႇမီးၼမ်ႉယဝ်ႉ။
#ရႁၢၼ်း ဢၼ်ဢမ်ႇၶၢၼ်းၸႂ်ႉၼၼ်ႉ– ဢမ်ႇလီၵႂႃႇ သင်ႇသွၼ်ရႁၢၼ်းယိင်းၶဝ်ယဝ်ႉ။
#သမ်ႉဝႃႈၶၢၼ်းၸႂ်ႉသေၵေႃႈ– ပေႃးၵၢင်ဝၼ်းတူၵ်း ယဝ်ႉ ဢမ်ႇလီၵႂႃႇသင်ႇသွၼ် ၼင်ႇၵဝ်ႇယဝ်ႉ။
#ၵႂႃႇသင်ႇသွၼ်ၵေႃႈ– ဢမ်ႇလီၵႂႃႇသင်ႇသွၼ် တီႈရ ႁၢၼ်းယိင်းၶဝ်ၼွၼ်းယဝ်ႉ။
#ႁၼ်ပိူၼ်ႈၵႂႃႇသင်ႇသွၼ်သေလႄႈ ၶဝ်ၵိူဝ်းလႆႈ ဢၼ်ၼႆႉဢၼ်ၼၼ်ႉလႄႈ– ၶဝ်ၵႂႃႇသင်ႇသွၼ် ဢိူဝ်ႈ၊ ၵႂၢမ်းၸိူဝ်းၼႆႉ ဢမ်ႇလီလၢတ်ႈယဝ်ႉ။
#ဢမ်ႇလီဢဝ်သၢင်ႇၵၢၼ်းႁဝ်း ပၼ်ရႁၢၼ်းယိင်းၶဝ် ဢၼ်ဢမ်ႇၸႂ်ႈပီႈၼွင်ႉယဝ်ႉ။
#ဢမ်ႇလီယဵပ်ႉပၼ်သၢင်ႇၵၢၼ်း ရႁၢၼ်းယိင်းၶဝ် ဢၼ်ဢမ်ႇၸႂ်ႈပီႈၼွင်ႉယဝ်ႉ။
#ဢမ်ႇလီၸူဝ်း ရႁၢၼ်းယိင်းၶဝ် ၵႂႃႇတႃႈပႆတၢင်းၶၢဝ်း ယၢဝ်းယဝ်ႉ။
#ဢမ်ႇလီၶီႇႁိူဝ်း လမ်းလဵဝ်ၸွမ်း ရႁၢၼ်းယိင်းၶဝ် ၽၢႆးၶိုၼ်ႈၽၢႆးလွင်ႈယဝ်ႉ။
#ဢမ်ႇလီသုင်းသွမ်း ဢၼ်ရႁၢၼ်းယိင်းၶဝ်မိုဝ်ႉၵႅင် ၶိုင်ပွင်ယဝ်ႉ။
#ဢမ်ႇလီၼင်ႈယူႇ တီႈလပ်ႉတႃ– ၸွမ်းရႁၢၼ်းယိင်း ၵေႃႉတေႃႇၵေႃႉယဝ်ႉ။
#ယူႇလီယူႇသေ ဢမ်ႇလီၵႂႃႇၵိၼ်သွမ်းဢၼ်ဝႆႉၵၢပ်ႈ ဢႃႇၵၼ်ႇတုၶဝ် လိူဝ်ပွၵ်ႈလဵဝ်။
#ဢမ်ႇလီသုင်းၶဝ်ႈသွမ်း ဢၼ်တွၵ်ႈၸိုဝ်ႈတၢင်းၵိၼ် ဢၼ်ဢဝ်ၵႂၢမ်းမိုတ်ႈလိုၼ်ႈၵၼ်သေၽိတ်ႈယဝ်ႉ။
#ဢမ်ႇလီသုင်းၶဝ်ႈသွမ်း ဢၼ်မႃးၽိတ်ႈပႃႈလင် ယဝ်ႉ။ 
#တၢင်းၵိၼ်ယွႆႈဢၼ်ဝႆႉၵိၼ်ၸွမ်းတၢင်း ဢၼ်တမ်း ၶႅၵ်ႇၼၼ်ႉ ဢမ်ႇၶၢမ်ႇဢဝ်လိူဝ်သၢမ်သပိတ်ႈယဝ်ႉ။
#ၶဝ်ႈၽၵ်းတၢင်းၵိၼ် ဢၼ်ႁဝ်းလႆႈႁၢမ်ႈယဝ်ႉၼၼ်ႉ ဢမ်ႇလီႈၵိၼ်သုင်းၶိုၼ်း။
#ရႁၢၼ်းၸဝ်ႈဢၼ်ႁၢမ်ႈယဝ်ႉၼၼ်ႉ ဢမ်ႇတိုၵ်း သူၼ်း ႁႂ်ႈၵိၼ်သုင်းၶိုၼ်းယဝ်ႉ။
#ပေႃးၵၢင်ဝၼ်းၸၢႆႉယဝ်ႉ ဢမ်ႇလီၵိၼ်သုင်းၶဝ်ႈ တၢင်းၵိၼ်ယဝ်ႉ။
#တၢင်းၵိၼ်ဢၼ်ၵၢပ်ႈယဝ်ႉၼၼ်ႉ ဢမ်ႇလီဢဝ် ၵဵပ်းဝႆႉသေ ၵိၼ်သုင်းယဝ်ႉ။
#ထေႃးပၢတ်ႈ၊ ၼမ်ႉၼူမ်းတႅင်ႈ၊ ၼမ်ႉမၼ်း၊ ၼမ်ႉ ၽိုင်ႈ၊ ၼမ်ႉဢွႆႈ၊ ပႃ၊ ၼိူဝ်ႉ၊ ၼမ်ႉၼူမ်း၊ ၼမ်ႉၼူမ်း သူမ်ႈ ၸိူဝ်းၼႆႉ– ပေႃးယူႇလီယူႇ ဢမ်ႇလီၵႂႃႇယွၼ်း ၵိၼ်သုင်းယဝ်ႉ။
#တၢင်းၵိၼ်တၢင်းသဵင်ႈၼၼ်ႉ ပေႃးဢမ်ႇၵၢပ်ႈဢမ်ႇ လီၵိၼ်သုင်းယဝ်ႉ။
#တိတ်ႉထိပရပိူၵ်ႈ  ၶဝ်ၼၼ်ႉ ဢမ်ႇလီဢဝ်မိုဝ်း ၸဝ်ႈၵဝ်ႇ ယိပ်းတၢင်းၵိၼ် တၢင်းယႅမ်ႉသေပၼ်ၶဝ် ယဝ်ႉ။
#ရႁၢၼ်း ဢၼ်ႁဝ်းၸူဝ်းၵႂႃႇၶၢမ်ႇသွမ်းၼႂ်းဝၢၼ်ႈ သေတီႈတီႈၼၼ်ႉ၊ ဢမ်ႇလီႈၸႂ်ႉပိူၼ်ႈ ႁေႃႈပိူၼ်ႈ ၶိုၼ်းမႃးၵွႆးယဝ်ႉ။
#ႁိူၼ်းဢၼ် တိုၵ်ႉၸၢမ်ႇၸေးၸိမ်ႇၽူဝ်မေးယူႇ ၼၼ်ႉ ဢမ်ႇလီၶဝ်ႈမိူဝ်းၼႂ်းႁိူၼ်းၶဝ်ယဝ်ႉ။
#ဢမ်ႇလီၵႂႃႇယူႇၼႂ်းၵႄႈၵၢင်တၵႃႇယိင်းၶဝ် တီႈဢၼ် ၽိတ်ႇယဵၼ်တႃ  ပႃးလဵဝ်ၵွႆးယဝ်ႉ။
#ဢမ်ႇလီၵႂႃႇၼင်ႈႁူမ်ႈလူၺ်ႈ တၵႃႇယိင်းၶဝ်ၵေႃႉ တေႃႇၵေႃႉ တီႈၵႆပိူၼ်ႈယဝ်ႉ။
#ႁူႉပိူၼ်ႈၽိတ်ႈ ၶဝ်ႈသွမ်းယူႇ– ဢမ်ႇလၢတ်ႈၽႂ်သေ ဢမ်ႇလီၵႂႃႇလႄႇ တၢင်ႇႁိူၼ်းပႅတ်ႈယဝ်ႉ။
#ပတ်ႉၸေးသီႇပိူင် ဢၼ်ၽိတ်ႈဝႆႉ မီးဢၶၢၼ်း ၼၼ်ႉ တေလႆႈလူႇၶၢမ်ႇၸွမ်းဢၶၢၼ်း ဢၼ်ပိူၼ်ႈ ၽိတ်ႈဝႆႉၼၼ်ႉၵွႆးယဝ်ႉ။
#တပ်ႉသိုၵ်း ဢၼ်တိုၵ်ႉႁၢင်ႈ ဢွၵ်ႇမႃးၼၼ်ႉ– ဢမ်ႇလီတင်ႈၸႂ်သေ ၵႂႃႇလွမ်တူၺ်းယဝ်ႉ။
#ၼႂ်းတပ်ႉသိုၵ်းၼၼ်ႉ ဢမ်ႇလီယူႇပူၼ်ႉသွင် သၢမ် ၶိုၼ်းယဝ်ႉ။
#သမ်ႉဝႃႈ ယူႇသွင်သၢမ်ၶိုၼ်းသေၵေႃႈ– ဢမ်ႇလီၵႂႃႇ တူၺ်း တီႈပိူၼ်ႈႁၢင်ႈသိုၵ်း၊ တီႈပိူၼ်ႈဢၢၼ်ႇသိုၵ်း၊ တီႈပိူၼ်ႈသွၼ်သိုၵ်း၊ တီႈတပ်ႉၸၢင်ႉ တပ်ႉမၸိူဝ်း ၼၼ်ႉယဝ်ႉ။
#ဢမ်ႇလီၵိၼ်သူတ်ႉလဝ်ႈ ႁုင်လဝ်ႈ လႄႈယႃႈလမ် ယဝ်ႉ။
#ဢမ်ႇလီယဝ်ႉယွၵ်ႇ ၸိတ်းသေႇၼဵၼ်ၵၼ်ယဝ်ႉ။
#ဢမ်ႇလီလုၺ်းလဵၼ်ႈ တူပ်းလဵၼ်ႈၼမ်ႉယဝ်ႉ။
#ဢမ်ႇလီၵိူဝ်ႉလႅၼ်ႈ မၢတ်ႈတိုၼ်ႈ သႂၢင်းၽႅပ်ႉၼိူဝ် တြႃး ၼိူဝ်ရႁၢၼ်း သေၸဝ်ႈယဝ်ႉ။
#ရႁၢၼ်းၸဝ်ႈၼိုင်ႈလႄႈၸဝ်ႈၼိုင်ႈ– ဢမ်ႇလီလွၵ်ႇ ၵၼ်ယဝ်ႉ။
#ယူႇလီယူႇ ဢမ်ႇမီးလွင်ႈတၢင်းသင်ၼၼ်ႉ ဢမ်ႇလီ သႂ်ႇၾႆးဢွမ်ႇယဝ်ႉ။
#ပႆႇတၼ်းတဵမ်ၽၢၵ်ႇလိူၼ်ၼၼ်ႉ ဢမ်ႇလီဢၢပ်ႇ ၼမ်ႉထႅင်ႈယဝ်ႉ။ မၢႆတွင်း။ ၼႆႉပဵၼ်ပတေႇသပိင်းၺၢတ်ႈ၊ ပိင်းၺၢတ်ႈပၼ် ၼႂ်းမိူင်း မတ်ၸိမ ၵူၺ်းယဝ်ႉ။
#ပေႃးတေၼုင်ႈသင်ႇၵၢၼ်းမႂ်ႇၸိုင်– ထုၵ်ႇဢဝ်ဢၼ် ၵမ်ႇ ဢၼ်လမ် ၵူမ်ႇသေပိူင်ပိူင် ယႁၢင်ႈမၼ်းသေ ၸင်ႇၼုင်ႈမႆယဝ်ႉ၊ ႁႂ်ႈထူဝ်း ၵပ်ႉပိၼ်ႇတု ၼၼ်ႉ ယဝ်ႉ။ 
#ပေႃးႁဝ်းဢဝ်သၢင်ႇၵၢၼ်းၵႂႃႇၸူးႁဵတ်းဝိၵပ်ႉပၼႃႇ သေတီႈတီႈယဝ်ႉ– ပေႃးပိူၼ်ႈပႆႇ ၸုၼ်ႉပၼ်ၸိုင် ဢမ်ႇလီဢဝ်ၼုင်ႈမႆယဝ်ႉ။
#သပိတ်ႈ– သၢင်ႇၵၢၼ်း– ၽႅၼ်ႇသိူဝ်ႇ–မူၵ်ႇၶဵမ်– ႁင်းရႁၢၼ်းသေၸဝ်ႈၸဝ်ႈၼၼ်ႉ ဢမ်ႇလီဢဝ် သိူင်ႇယဝ်ႉ။
#ၵႃႈပဵၼ်သတ်း သတ်းတဝႃႇၼၼ်ႉ– ဢမ်ႇလီတင်ႈ ၸႂ်ဢဝ်တၢႆယဝ်ႉ။
#ၼမ်ႉ ဢၼ်မီးမူင်ႈမႅင်းၼၼ်ႉ– ဢမ်ႇလီ ၵိၼ်သုင်း ယဝ်ႉ။
#တြႃး ဢၼ်တႅပ်းတတ်း (သုင်းၽျၢတ်ႉ) ယဵၼ်ႁၢႆ ယဝ်ႉၼၼ်ႉ ဢမ်ႇလီပူၵ်းလုၵ်ႉၶိုၼ်းယဝ်ႉ။
#သင်ႇၶႃႇတိသိၵ်ႈဢႃႇပၢတ်ႈ ရႁၢၼ်းသေၸဝ်ႈၸဝ်ႈ ၼၼ်ႉ ပေႃးႁဝ်းႁူႉၸွမ်းယူႇ ဢမ်ႇလီႁူမ်ႇထူမ်ဝႆႉ ယဝ်ႉ။
#ၵေႃႉဢၼ်ဢသၢၵ်ႈဢမ်ႇတဵမ်သၢဝ်းၼၼ်ႉ ဢမ်ႇလီ ဢဝ်ၶၢမ်ႇၸၢင်းပၼ်၊ ၵေႃႉၶၢမ်ႇၵေႃႈဢမ်ႇပဵၼ်ၸၢင်း၊ ၵႃႇရၵသင်ႇၶႃႇၵေႃႈ ထုၵ်ႇတုၵ်ႉၵၢတ်ႈဢႃႇပၢတ်ႈ၊ ဢု ပတ်ႉသေႇသမ်ႉ ထုၵ်ႇပႃႇၸိတ်ႈယဝ်ႉ။
#ၵူၼ်ၵႃႉဢၼ်ဝႄႈတီႈၵဵပ်းၶွၼ်ႇၼၼ်ႉ ပေႃးႁဝ်းႁူႉ လီငၢမ်းယူႇ ဢမ်ႇလီႁူမ်ႈၵႂႃႇတၢင်းၶၢဝ်းယၢဝ်းၸွမ်း ၶဝ်ယဝ်ႉ။
#မႃႇတုၵႃႇယိင်းၶဝ်ၼၼ်ႉ ဢမ်ႇလီၵႂႃႇပႆတၢင်းၶၢဝ်း ယၢဝ်းၸွမ်းၵၼ်ယဝ်ႉ။
#ရႁၢၼ်းႁဝ်းၼႆႉ ဢမ်ႇလီႁေႃးတြႃး ဢၼ်သၢၼ် ၶတ်းတြႃးၽြႃးပဵၼ်ၸဝ်ႈယဝ်ႉ။
#ရႁၢၼ်းဢၼ်ႁေႃးတြႃးသၢၼ်ၶတ်း တြႃးၽြႃးပဵၼ် ၸဝ်ႈသေ သင်ႇၶႃႇၶဝ်ပႄႇဝႆႉၼၼ်ႉ ဢမ်ႇလီႁူမ်ႈ ႁဵတ်း ၵၢမ်ႇဢွၼ်ႇ ၵၢမ်ႇလူင်၊ ဢမ်ႇလီႁူမ်ႈသုင်း သွမ်း၊ ဢမ်ႇလီႁူမ်ႈၼွၼ်း ၵျွင်းလဵဝ်ၵၼ်ယဝ်ႉ။
#ၸဝ်ႈသၢင်ႇဢၼ်ႁေႃးတြႃး သၢၼ်ၶတ်းတြႃးၽြႃး ပဵၼ်ၸဝ်ႈသေ သင်ႇၶႃႇလိုပ်ႈပႅတ်ႈၼၼ်ႉ ဢမ်ႇလီ ၶျေႃးဝႆႉ၊ ဢမ်ႇလီၸႂ်ႉႁဵတ်းၵၢၼ် ဢမ်ႇလီၸႂ်ႉၵၢပ်ႈ သေသုင်း၊ ဢမ်ႇလီႁူမ်ႈၼွၼ်း ၵျွင်းလဵဝ်ၵၼ်ယဝ်ႉ။
#ဢၼ်ရႁၢၼ်းသေၸဝ်ႈၸဝ်ႈ ဢဝ်ဝိၼႄးသိၵ်ႉၶႃႇ ပုၵ်ႈသေ သင်ႇသွၼ်ပၼ်ႁဝ်းၼၼ်ႉ ဢမ်ႇလီတွပ်ႇ ထဵင် ဝႃႈတႂ်ႈဝႃႈၼိူဝ်ယဝ်ႉ။
#မိူဝ်ႈဢၼ်ၼႄပႃႇတိမွၵ်ႈၼၼ်ႉ ဢၼ်ၼႄသိၵ်ႉၶႃႇ ပုၵ်ႈ ဢၼ်လဵၵ်ႉဢွၼ်ႇၸိူဝ်းၼႆႉ လႆႈတၢင််းၵူၼ်ႉ လၢႆလၢႆၵွႆး၊ လႆႈတၢင်းထၢင်ႇပိူင်ႈႁင်းၸဝ်ႈၵဝ်ႇၵွႆး ၵႂၢမ်းၸိူဝ်းၼႆႉ ဢမ်ႇလီလၢတ်ႈယဝ်ႉ။
#မိူဝ်ႈဢၼ်ၼႄပႃႇတိမွၵ်ႈၼၼ်ႉ– “ဢေႃႈ” ဢၼ် ၼႆႉမႃးၼႂ်းၼႆႉဝႃႇ ၸိူဝ်းၼႆႉၸၵႂႃႇ ဝႃႈၸွမ်း မိူဝ်ႈ ပိူၼ်ႈၼႄ ပႃႇတိမွၵ်ႈၼၼ်ႉ ဢမ်ႇလီႁဵတ်း။
#ရႁၢၼ်းၼင်ႇၵၼ် ဢမ်ႇလီႁႅမ်ၵၼ်ယဝ်ႉ။
#ရႁၢၼ်းၼင်ႇၵၼ် ဢမ်ႇလီဢဝ်ၽႃႇမိုဝ်းငႃ ဢဝ် ၶွၼ်ႉ ဢဝ်မႆႉ ငႃၵၼ် လွၵ်ႇၵၼ်ယဝ်ႉ။
#ဢမ်ႇမီးငဝ်ႈႁၢၵ်ႈ လွင်ႈႁၼ်လွင်ႈငိၼ်း လွင်ႈလီ ထၢင်ႇပိူင်ႈသင်သေ– ဢမ်ႇလီဢဝ်သင်ႇၶႃႇတိသိၵ်ႈ ဢႃႇပၢတ်ႈသေ မၢပ်ႇမႂ်ၼိူဝ်ရႁၢၼ်းသေၸဝ်ႈၸဝ်ႈ ယဝ်ႉ။
#ႁဝ်းမီးၸႂ် ၶႂ်ႈႁႂ်ႈၸႂ်ပိူၼ်ႈဢမ်ႇၵတ်းယဵၼ်သေလႄႈ ဢမ်ႇလီႁဵတ်းႁႂ်ႈၸႂ်ပိူၼ်ႈ ပဵၼ်ဢၼ်ထၢင်ႇပိူင်ႈ ထၢင်ႇၽိတ်းယဝ်ႉ။
#ဢၼ်ပိူၼ်ႈၽိတ်းၵၼ် ထဵင်ၵၼ် ဢုပ်ႇၵၼ်လွႆးလွႆး ၼၼ်ႉ ဢမ်ႇလီၵႂႃႇၶျွင်းထွမ်ႇယဝ်ႉ။
#ၵၢမ်ႇဢၼ်ပိူၼ်ႈ တႅပ်းတတ်းၸွမ်းတြႃးယဝ်ႉၼၼ်ႉ ႁဝ်းၵေႃႈပၼ်သၢၼ်ႇတ  သေယဝ်ႉ ဝၢႆးမၼ်း သမ်ႉ ၶိုၼ်းသႄႉၶိုၼ်းၼၼ်ႉ– ဢမ်ႇလီႁဵတ်းယဝ်ႉ။
#မိူဝ်ႈသင်ႇၶႃႇ တိုၵ်ႉတႅပ်းတတ်းၵၢမ်ႇသေပိူင်ပိူင် ၼၼ်ႉ ဢမ်ႇပၼ်သၢၼ်ႇတသေ– လုၵ်ႉၵႂႃႇပႅတ်ႈ ၼၼ်ႉ ဢမ်ႇလီႁဵတ်းယဝ်ႉ။
#မိူဝ်ႈပၼ်သၢင်ႇၵၢၼ်း– တီႈရႁၢၼ်းသေၸဝ်ႈၼၼ်ႉ ႁဝ်းၽွမ်ႉပိူၼ်ႈသေပၼ်ယဝ်ႉ၊ ဝၢႆးမၼ်းၼၼ်ႉ ႁဝ်း ဢမ်ႇလီသႄႉပိူၼ်ႈၶိုၼ်းယဝ်ႉ။
#လၢပ်ႈဢၼ်ဢၢၼ်းလူႇ ၵႃႈတီႈသင်ႇၶႃႇယဝ်ႉၼၼ်ႉ ဢမ်ႇလီႁေႃး ႁႂ်ႈပိူၼ်ႈလူႇ တီႈပုၵ်ႉၵူဝ်ႇသေၸဝ်ႈ ၸဝ်ႈယဝ်ႉ။
#ပေႃးတေမိူဝ်းလႄႇ ႁိူၼ်းၸဝ်ႈႁိူၼ်းၶုၼ်ၼၼ်ႉ တေလႆႈမွၵ်ႇလၢတ်ႈ ယၢမ်းႁဝ်းတေမိူဝ်းၼၼ်ႉ ဝႆႉ ဢွၼ်တၢင်းသေ ၸင်ႇလီမိူဝ်းယဝ်ႉ။
#ၶူဝ်းၶိူင်ႈရတၼႃႇ သေဢၼ်ဢၼ်ၼၼ်ႉ ပေႃး ဢမ်ႇၸႂ်ႈ ဢၼ်တူၵ်းၼႂ်းဝၢင်းၵျွင်း ၼႂ်းဢရၢမ်ႇႁဝ်း ၼၼ်ႉ ဢမ်ႇလီၵဵပ်းဢဝ်ယဝ်ႉ။
#ယၢမ်းၵၢင်ဝၼ်းၸၢႆႉယဝ်ႉၼၼ်ႉ– ပေႃးဢမ်ႇမီးၵၢၼ် ဢၼ်လူဝ်ႇႁဵတ်းၼႅတ်ႈၸိုင်– ဢမ်ႇလၢတ်ႈရႁၢၼ်း သေၸဝ်ႈၸဝ်ႈသေ ၶဝ်ႈမိူဝ်းၼႂ်းဝၢၼ်ႈၼၼ်ႉ ဢမ်ႇ လီႁဵတ်းယဝ်ႉ။
#ဢၼ်ပဵၼ်ငႃး ပဵၼ်လုပ်ႇ ပဵၼ်ၶဝ်သတ်းၸိူဝ်းၼႆႉ ဢမ်ႇလီဢဝ်ႁဵတ်းမူၵ်ႇၶဵမ်ယဝ်ႉ။
#ၵူႇၼွၼ်း ၵူႇၼင်ႈၼၼ်ႉ– ဢမ်ႇလီႁဵတ်းတိၼ် မၼ်း လိူဝ်ပႅတ်ႇၼိဝ်ႉၽြႃးပဵၼ်ၸဝ်ႈယဝ်ႉ။
#ၵူႇၼွၼ်း ၵူႇၼင်ႈၼၼ်ႉ– ဢမ်ႇလီတင်ႈၼုၼ်ႈ တဵင်ၵုၺ်ယဝ်ႉ။
#ပေႃးႁဵတ်းၽႅၼ်ႇသိူဝ်ႇၼင်ႈ– ႁႂ်ႈႁဵတ်းၼႃႈယၢဝ်း သွင်ၶိုပ်ႈ၊ ၼႃႈပွတ်းၶိုပ်ႈပၢႆၶိုင်ႈ၊ ၸၢမ်းမၼ်း  ၶိုပ်ႈ ႞ – ၶိုပ်ႈၽြႃးပဵၼ်ၸဝ်ႈယဝ်ႉ။
#ပေႃးႁဵတ်းသၢင်ႇၵၢၼ်းလွင်ယဵၼ်း  – ႁႂ်ႈႁဵတ်းၼႃႈ ယၢဝ်းသီႇၶိုပ်ႈ၊ ၼႃႈပွတ်းသွင်ၶိုပ်ႈ– ၶိုပ်ႈၽြႃးပဵၼ် ၸဝ်ႈယဝ်ႉ။
#ပေႃးႁဵတ်းသၢင်ႇၵၢၼ်းလၢႆႈၽူၼ် ႁႂ်ႈႁဵတ်းၼႃႈ ယၢဝ်း– ႁူၵ်းၶိုပ်ႈ၊ ၼႃႈပွတ်း– သွင်ၶိုပ်ႈပၢႆၶိုင်ႈ၊ ၶိုပ်ႈ ၽြႃးပဵၼ်ၸဝ်ႈယဝ်ႉ။
#သၢင်ႇၵၢၼ်း ဢၼ်ႁဝ်းမႆၼၼ်– ဢမ်ႇလီႁဵတ်း တၢၼ်ႇ– ဢမ်ႇလီႁဵတ်းလိူဝ် သၢင်ႇၵၢၼ်းၽြႃးပဵၼ် ၸဝ်ႈယဝ်ႉ၊ သၢင်ႇၵၢၼ်းၽြႃးပဵၼ်ၸဝ်ႈၼၼ်ႉ– ၼႃႈယၢဝ်းမီးၵဝ်ႈၶိုပ်ႈ၊ ၼႃႈပွတ်းမီးႁူၵ်းၶိုပ်ႈ၊ ၶိုပ်ႈ ၽြႃးပဵၼ်းၸဝ်ႈယဝ်ႉ။
ၸဢၼ်ၼႄမႃး 92 ပုၵ်ႈၼႆႉ– ပေႃးႁဵတ်းထုၵ်ႇပႃႇၸိတ်ႈ ဢႃႇပၢတ်ႈယဝ်ႉ၊ တေလႆႈၵျႃးတေႇသၼႃႇ ႁဵတ်းဢုပုၵ်ႈသေ ၸင်ႇႁၢႆယဝ်ႉ။